نہ جناب بہ اوسس نہ دۅہے یُتھے۔ لۅکچارس منز یپارۍ یپارۍ بہ پکہ ہا میہ اوس پوٗر وۆن روزان زِ کتیتھ کۅس لٔر چھیہ۔ کتھ لرِ کِژھ ڈب چھیہ؟ کِژھہِ ڈبہِ پیٹھ کُس نفر کیاہ چھہ آسان کران؟ میہ جناب اوس یہ تہِ پے آسان زِ سونتس منز کتھ ویرِ کر درایہِ بامن۔ ریتہ کالہِ کوتاہ پھرسہم پھمب سمیوو آنگنن منز تہ وارین منز۔ ہردس منز کۅسہ بوٗنۍ وۅشلییہ تہ کتھ پھیر ذردی۔ وندس منز نیتھہ نٔنس کِکر کُلِس پیٹھ کمہِ وِزِ کوتاہ بۆڈ کاو یینہِ وول بیوٗٹھ سبہِ۔ (بیان افسانہ)